**Erkka Leppänen** (s. 25. marraskuuta 1986 Jyväskylä) on suomalainen jääkiekkopuolustaja. Hän pelaa II-divisioonajoukkue Diskoksessa. Hän on aiemmin pelannut yhteensä 40 SM-liigaottelua JYPissä tehopistein 1+1=2.

Ura
---

### Seuraura

Leppänen on JYPin kasvatti. Hän aloitti jääkiekon 5-vuotiaana JYPin korttelikiekkojoukkueessa. Leppänen oli joukkueensa tehokkain puolustaja sekä C-nuorissa kaudella 2001–2002 että B-nuorissa kaudella 2002–2003. JYP voitti C-nuorten SM-pronssia keväällä 2002. Leppästä pidettiin C- ja B-juniorivuosinaan suurlupauksena. Leppänen nostettiin kaudeksi 2003–2004 vain 16-vuotiaana JYPin SM-liiga joukkueen harjoituskokoonpanoon. Hän pelasi kauden aikana kaksi SM-liigaottelua.

Kaudella 2004–2005 Leppänen pelasi seitsemän SM-liigaottelua ja kaudella 2005–2006 17 ottelua. Pistetili jäi kuitenkin avaamatta. Jälkimmäisellä kaudella hän pelasi miesten pelejä myös seitsemän Mestis-ottelun verran alle 20-vuotiaiden maajoukkueessa. Leppänen edusti kuitenkin neljästä ensimmäisestä liigajoukkueen harjoituskokoonpanossa vietetystä kaudestaan suurimmaksi osaksi JYPin A-nuoria, jotka voittivat Suomenmestaruuden vuonna 2006, SM-hopeaa vuonna 2004 ja SM-pronssia vuonna 2005.

Kaudella 2006–2007 Leppänen pelasi kymmenen SM-liigaottelua ja avasi pistetilinsä tekemällä yhden syöttöpisteen. Kaudella 2007–2008 hän pelasi neljä SM-liigaottelua, mutta teki ainoan liigamaalinsa kauden kolmannessa ottelussa 17. syyskuuta 2007. Leppänen pelasi rikkonaisen kauden aikana lainalla peräti kolmessa Mestis-joukkueessa; Savonlinnan Pallokerhossa, Mikkelin Jukureissa ja Vaasan Sportissa. Hän pelasi Mestiksessä suurimman osan kaudesta ja teki 23 runkosarjaottelussa tehopisteet 2+4=6. Leppäsen kehitys hidastui useiden loukkaantumisten myötä ja hän ei vakiinnuttanut paikkaansa liigajoukkueen kokoonpanossa.

Leppänen siirtyi kaudeksi 2008–2009 pysyvästi Jukureihin. Yhden Mikkelissä pelatun vuoden jälkeen hän oli kauden 2009–2010 kokonaan pelaamatta, mutta palasi kaudeksi 2010–2011 Jyväskylän Diskokseen. Kauden päätteeksi Diskos nousi III-divisioonasta II-divisioonaan.

### Maajoukkueura

Leppänen oli voittamassa alle 20-vuotiaiden MM-pronssia vuonna 2006. Hän pelasi alle 18-vuotiaiden MM-kilpailuissa vuonna 2004. Yhteensä Leppänen on pelannut kuusi nuorten ja 24 poikien maaottelua. Hän kuului alle 17- ja 16-vuotiaiden maajoukkueissa kapteenistoon.

Pelityyli
---------

Leppänen on pelityyliltään peruspuolustaja, jonka vahvuudet ovat monipuolisuudessa ja kahden suunnan pelaamisessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | JYP | SM-liiga | 2 | 0 | 0 | 0 | 2 | – | – | – | – | – |
| 2004–2005 | JYP | SM-liiga | 7 | 0 | 0 | 0 | 0 | – | – | – | – | – |
| 2005–2006 | Suomi U20 | Mestis | 7 | 0 | 0 | 0 | 0 | – | – | – | – | – | JMM | 7 | 0 | 0 | 0 | 2 |
|  | JYP | SM-liiga | 17 | 0 | 0 | 0 | 2 | – | – | – | – | – |
| 2006–2007 | JYP | SM-liiga | 10 | 0 | 1 | 1 | 4 | – | – | – | – | – |
| 2007–2008 | SaPKo | Mestis | 2 | 1 | 1 | 2 | 2 | – | – | – | – | – |
|  | Jukurit | Mestis | 13 | 1 | 3 | 4 | 4 | – | – | – | – | – |
|  | Sport | Mestis | 8 | 0 | 0 | 0 | 4 | – | – | – | – | – |
|  | JYP | SM-liiga | 4 | 1 | 0 | 1 | 0 | – | – | – | – | – |
| 2008–2009 | Jukurit | Mestis | 45 | 2 | 9 | 11 | 30 | – | – | – | – | – |
| 2009–2010 | ei pelannut |  |  |  |  |  |  |  |  |  |  |  |
| 2010–2011 | Diskos | III-divisioona | 7 | 3 | 7 | 10 | 2 | – | – | – | – | – |
|  | Diskos | II-divisioona | 14 | 4 | 15 | 19 | 18 | – | – | – | – | – |
| 5 kautta | yhteensä | SM-liiga | 40 | 1 | 1 | 2 | 8 | – | – | – | – | – |
| 3 kautta | yhteensä | Mestis | 75 | 4 | 13 | 17 | 40 | – | – | – | – | – |

Lähteet
-------

* Erkka Leppänen The Internet Hockey Databasessa (englanniksi)
* Erkka Leppänen Eurohockey-sivustolla (englanniksi)
* Erkka Leppänen *Elite Prospects*. Everysport Media Group AB.  (englanniksi)
* Erkka Leppänen Jatkoaika.comissa (Internet Archive)

### Viitteet

1. 1 2  Tyni, Kari & Lehikoinen, Sanna: *JYP Kausikirja 2007–2008*. JYP Jyväskylä Oy, 2007.
2. 1 2 3  EliteProspects
3. 1 2 3 4 5  Jatkoaika.com
4. ↑  Tilastot – SM-liiga  17.9.2007. SM-liiga. Viitattu 4.2.2012.
5. ↑  Erkka Leppänen iski ensimmäisen liigamaalinsa *Ilta-sanomat*.  18.9.2007. Viitattu 4.2.2012. [vanhentunut linkki]
6. ↑  JYP lainaa seitsemän pelaajaa SaPKoon  28.9.2007. Jatkoaika.com. Viitattu 4.2.2012.   
Liikennettä vuorostaan Jyväskylästä Mikkeliin *Jatkoaika.com*.  10.10.2007. Viitattu 4.2.2012.   
Piiroinen palasi kaavailtua nopeammin JYPiin *Jatkoaika.com*.  23.10.2007. Viitattu 4.2.2012.   
Vaarasuo kauden loppuun asti JYPissä, Erkka Leppänen Sportiin *Jatkoaika.com*.  20.11.2007. Viitattu 4.2.2012.   
Jukureille lainapakkeja Jyväskylästä *Jatkoaika.com*.  7.1.2008. Viitattu 4.2.2012.
7. ↑  Jukuripuolustukseen täydennystä *Jatkoaika.com*.  6.5.2008. Viitattu 4.2.2012.